****

**V I L J A N D I L I N N**

**LINNAVOLIKOGU**

**REVISJONIKOMISJONI**

**KOOSOLEKU PROTOKOLL**

Viljandi 12. mai 2021 nr 1-12/21/39

Algus kell 13.00, lõpp kell 13.26

**Koosolekut juhatas** Juhan-Mart Salumäe

**Protokollis** Helena Tiivel

**Võtsid osa liikmed:** Priit Kaup, Jaak Pihlak

**Võttis osa elektrooniliselt** Juhan-Mart Salumäe

**Puudusid:** Tiit Jürmann, Kaido Kivisild

**Koosolekul viibisid:** rahandusameti juhataja Marika Aaso, pearaamatupidaja Anneli Rähn

Koosolek toimus füüsiliselt raekojas ja elektrooniliselt Microsoft Teamsi vahendusel.

Komisjoni kinnitas päevakorra.

**PÄEVAKORD:**

1. Majandusaasta aruandele hinnangu andmine (2020)

2. Reservfondi kasutamise ülevaade

3. Toetus Tervikumile

**PÄEVAKORRAPUNKT NR 1**

**Majandusaasta aruandele hinnangu andmine (2020)**

**KUULATI:**

M. Aaso tutvustas Viljandi linna 2020. aasta konsolideerimisgrupi majandusaasta aruannet.

**OTSUSTATI:**

1. Revisjonikomisjon toetab majandusaasta aruannet.

2. Kinnitada Viljandi Linnavolikogu revisjonikomisjoni kaasaruanne Viljandi linna 2020. majandusaasta aruandele (lisatud protokollile).

**PÄEVAKORRAPUNKT NR 2**

**Reservfondi kasutamise ülevaade**

**KUULATI:**

M. Aaso – 2021. aastal ei ole reservfondist raha eraldatud.

**OTSUSTATI:**

Informatsioon võeti teadmiseks.

**PÄEVAKORRAPUNKT NR 3**

**Toetus Tervikumile**

**KUULATI:**

Koosoleku juhataja andis ülevaate kirjast, kus SA Viljandi Haigla pöördub Viljandi Linnavalitsuse poole toetada Viljandi haigla uue hoone ehitust ning planeerida võimaluste piires rahaline toetus 2022. aasta esimesse poolde.

P. Kaup – kuna tegemist on riigiasutusega, siis tuleks rõhuda sellele, et riik oma asutusi toetaks. Meie oleme juba toetanud Tervikumi ehitust tasuta maa andmisega ja pean õigeks, et riik läheks oma asutuse toetamisega ise edasi.

J. Pihlak – olen sama meelt, et kuna tegu on riigi sihtasutusega, siis peaks ennekõike ikkagi Vabariigi Valitsus asja tervikuna vaatama. Et Tervikum saaks riigi poolselt tervikuna käsitletud.

J.-M. Salumäe – olen nõus, et riigi roll on siin keskne, aga objekti valmimine on ka Viljandi linna jaoks ülioluline, kuna see on eluliselt vajalik teenus. Seega leian, et peab vaatama, mis on riigi seisukoht 2022. aasta eelarves ning kas ja kui palju nad seda toetavad. Viljandi linn võiks selle toetusfondi rahalise eesmärgi täitmisel osaleda. See, kui suurelt, seisneb kahtlemata selles kui suur on riigi panus, aga Viljandi linna jaoks on see järgnevate aastate kõige olulisem arendus üldse ja seega võiks Viljandi linn selles ka osaleda.

**OTSUSTATI:**

Informatsioon võeti teadmiseks.

(allkirjastatud digitaalselt) (allkirjastatud digitaalselt)

Juhan-Mart Salumäe Helena Tiivel

koosoleku juhataja protokollija